**Hankook Tire anunță rezultatele financiare pentru trimestrul al doilea din 2020**

**Pentru trimestrul al doilea din 2020, Hankook Tire raportează vânzări de 1,37 trilioane KRW și un profit din exploatare de 70,1 miliarde KRW. Anvelopele de diametru mare, începând de la 18 inchi, reprezintă 32,69% din vânzările totale de anvelope pentru autoturisme. Aceasta reprezintă o creștere de 1,1% față de aceeași perioadă a anului trecut. Mai mult, sindicatul și patronatul și-au unit forțele pentru a face față mediului de piață provocator.**

***Seul, Coreea / Neu-Isenburg, Germania, 6 august 2020*** - Producătorul de anvelope premium Hankook a anunțat astăzi rezultatul financiar al companiei pentru T2 2020, cu vânzări globale consolidate de 1,37 trilioane KRW (aproximativ 1,017 miliarde euro) și un profit din exploatare de 70,1 miliarde KRW (aproximativ 52,1 milioane Euro).

În ciuda recesiunii economice globale cauzate de pandemia COVID 19, Hankook a raportat din nou un profit din exploatare după primul trimestru, consolidându-și poziția pe piața globală a anvelopelor premium, datorită tehnologiei sale avansate și a competitivității. Vânzările de anvelope de diametru mare, egale sau mai mari de 18 inchi au reprezentat 32,6% din vânzările de anvelope pentru autoturisme, ceea ce reprezintă o creștere de 1,1% față de aceeași perioadă a anului trecut. Creșterea vânzărilor acestor anvelope de diametru mare pe piețele cheie precum Coreea de Sud și China a rămas constantă.

Hankook continuă să-și extindă poziția în sectorul vehiculelor electrice. Compania a fost recent selectată ca partener de anvelope Gen3 pentru Campionatul Mondial ABB de Formula E, care este organizat de fia (Federation Internationale de l’Automobile) În sectorul furnizorilor, Hankook își extinde de asemenea angajamentul inițial de echipamente pentru producătorii de mașini premium și în prezent livrează anvelopele Ventus S1 evo 3 ev (vehicul electric), special dezvoltate, către noul Porsche Taycan, primul automobil sport integral electric de la Porsche AG.

De asemenea, compania stabilește pietrele de temelie în depășirea crizei COVID 19, prin unirea forțelor în întreaga companie. În acest scop, sindicatele au delegat toate responsabilitățile de ajustări salariale companiei, iar din mai, managerii de top au rambursat voluntar 20% din salariile lor până la normalizarea operațiunilor.

Mergând mai departe, Hankook intenționează să își consolideze în continuare poziția de marcă premium, prin extinderea portofoliului de anvelope de diametru mare pe piețele majore, furnizând anvelope OE pentru mașini premium și intensificând competitivitatea produselor. Prin optimizarea strategiilor de vânzare pentru fiecare regiune, Hankook își propune să îmbunătățească vânzările pentru a ajuta compania să facă față mediului de piață provocator. Măsurile vor include un portofoliu de produse diversificat și o extindere continuă a canalelor de vânzări bazată pe rețelele globale de producție și distribuție.

**Rezultatul financiar consolidat din T2 2020**

|  |  |  |  |
| --- | --- | --- | --- |
| **(Unitate: Miliarde KRW)** | **T2 anul fiscal 2019** | **T1 anul fiscal 2020** | **T2 anul fiscal 2020** |
| **Vânzări** | **1.740,5** | **1.435,7** | **1.367,6** |
| **Profit din exploatare**  | **105,7** | **106,0** | **70,1** |

|  |  |  |  |
| --- | --- | --- | --- |
| **(Unitate: Milioane USD)** | **T2 anul fiscal 2019** | **T1 anul fiscal 2020** | **T2 anul fiscal 2020** |
| **Vânzări** | **1.492,8** | **1.202,8** | **1.120,2** |
| **Profit din exploatare** | **90,7** | **88,8** | **57,4** |

|  |  |  |  |
| --- | --- | --- | --- |
| **(Unitate: Milioane EUR)** | **T2 anul fiscal 2019** | **T1 anul fiscal 2020** | **T2 anul fiscal 2020** |
| **Vânzări** | **1.328,7** | **1.090,5** | **1.017,0** |
| **Profit din exploatare** | **80,7** | **80,5** | **52,1** |

***\*Rate de schimb:***

|  |  |  |  |
| --- | --- | --- | --- |
|  | **T2 anul fiscal 2019** | **T1 anul fiscal 2020** | **T2 anul fiscal 2020** |
| **USD / KRW** | **1.165,91** | **1.193,60** | **1.220,87** |
| **EUR / KRW** | **1.309,91** | **1.316,58** | **1.344,74** |

**###**

**Despre anvelopele Hankook**

Compania Hankook produce pe plan global anvelope radiale de înaltă performanță în segmentul „Premium” pentru automobile de pasageri, autovehicule de tip SUV, autovehicule de teren, camioane utilitare ușoare, rulote, camioane, autobuze, precum și pentru vehiculele din domeniul sporturilor cu motor (circuit de curse/raliuri).

Compania investește în mod continuu în cercetare și dezvoltare pentru a oferi clienților mereu o calitate superioară la nivel de excelență tehnologică. Hankook Tire dezvoltă și produce soluții de anvelope în cinci centre de dezvoltare și opt fabrici importante din întreaga lume. În Europa, dezvoltarea soluțiilor pentru anvelope și a echipamentelor originale pentru piețele locale se efectuează în centrul tehnologic Hankook din Hanovra, Germania, în conformitate cu specificațiile producătorilor europeni de vârf din domeniul construcțiilor de autovehicule. Pentru piața europeană anvelopele sunt produse în fabrica ultra-modernă a companiei din Rácalmás, Ungaria, care a fost inaugurată în 2007 și este în continuă extindere. Aproximativ 3.000 de angajați produc în prezent până la 19 milioane de anvelope pe an pentru autoturisme, SUV-uri și camioane utilitare ușoare.

Sediul central european și german al producătorului de anvelope se află în Neu-Isenburg, lângă Frankfurt am Main. În Europa, Hankook are înființate sucursale în Franța, Marea Britanie, Italia, Olanda, Austria, Polonia, Rusia, Serbia, Suedia, Spania, Republica Cehă, Turcia, Ungaria și Ucraina. Anvelopele Hankook sunt vândute direct în alte țări europene prin distribuitori regionali. Compania are 20.000 de angajați în întreaga lume și livrează produsele sale în peste 180 de țări. Liderii printre producătorii de automobile au încredere în anvelopele Hankook ca echipamente originale din dotare. Un procentaj de aproximativ 34 la sută din vânzările globale ale companiei este obținut din regiunea europeană și CSI. Hankook Tire este reprezentat în renumitul Dow Jones Sustainability Index World (DJSI World) din 2016.

Pentru mai multe informații accesați [www.hankooktire-mediacenter.com](http://www.hankooktire-mediacenter.com) sau [www.hankooktire.com](http://www.hankooktire.com)

|  |
| --- |
| **Contact:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germany |
| **Felix Kinzer**Directortel.: +49 (0) 61 02 8149 – 170f.kinzer@hankookreifen.de | **Larissa Büsch**PR Managertel.: +49 (0) 6102 8149 – 173l.buesch@hankookreifen.de | **Stefan Prohaska**PR Assistanttel.: +49 (0) 6102 8149 – 171s.prohaska@hankookreifen.de  |  |